9. การจัดการ

(1) โครงสร้างการจัดการ

บริษัทมี กรรมการบริษัท จำนวน 13 คน ประกอบด้วย

คณะกรรมการบริษัท

1. นายปรีดา เตียสุวรรณ์ ประธานกรรมการ

2. นายประยูร เถลิงศรี กรรมการผู้จัดการใหญ่

3. นางประพีร์ สรไกรกิติกูล กรรมการ

4. นางสุนันทา เตียสุวรรณ์ กรรมการ

5. นายมนัส บารมีชัย กรรมการ

6. นางปราณี คุณประเสริฐ กรรมการ

7. นายปราโมทย์ เตียสุวรรณ์ กรรมการ

8. นางสาวพิทยา เตียสุวรรณ์ กรรมการ

9. นางพนิดา เตียสุวรรณ์ กรรมการ

10. นายชัยศักดิ์ ศักดิ์ธนะเศรษฐ กรรมการ

11. นายบรรจง วงษ์แก้ว กรรมการ

12. ร.ท.โอฬาร ไกรฤกษ์ กรรมการ

13. เรือโทอนันต์ ปานะนนท์ ร.น. กรรมการ

คณะกรรมการบริหาร

1. นายปรีดา เตียสุวรรณ์ ประธานกรรมการบริหาร

2. นายประยูร เถลิงศรี กรรมการผู้จัดการใหญ่

3. นางประพีร์ สรไกรกิติกูล รองประธานกรรมการบริหาร

4. นางสุนันทา เตียสุวรรณ์ รองประธานกรรมการบริหาร

5. นายมนัส บารมีชัย รองประธานกรรมการบริหาร

6. นางปราณี คุณประเสริฐ รองประธานกรรมการบริหาร

7. นายปราโมทย์ เตียสุวรรณ์ รองประธานกรรมการบริหาร

คณะกรรมการบริหาร (ต่อ)

8. นางสาวพิทยา เตียสุวรรณ์ รองกรรมการผู้จัดการใหญ่

9. นางพนิดา เตียสุวรรณ์ รองกรรมการผู้จัดการใหญ่

10. นายชัยศักดิ์ ศักดิ์ธนะเศรษฐ รองกรรมการผู้จัดการใหญ่

11. นายบรรจง วงษ์แก้ว รองกรรมการผู้จัดการใหญ่

ผู้ช่วยรองประธานกรรมการบริหาร

1 นายเดชา นันทนเจริญกุล

2. นายวิบูลย์ ศรีสุรินทร์

3. นายอนุชิต วรศะริน

กรรมการอิสระ

1. ร.ท.โอฬาร ไกรฤกษ์ กรรมการ

2. เรือโทอนันต์ ปานะนนท์ ร.น. กรรมการ

คณะกรรมการตรวจสอบ

1. ร.ท.โอฬาร ไกรฤกษ์ ประธาน

2. เรือโทอนันต์ ปานะนนท์ ร.น. กรรมการ

3. นางสริตา บุนนาค กรรมการ

ผู้จัดการฝ่ายบัญชีและการเงิน

1. นางสาวนันทิดา วิสารัตน์

กรรมการของบริษัทไม่จำเป็นต้องเป็นผู้ถือหุ้นของบริษัท

คณะกรรมการของบริษัทประกอบด้วยกรรมการจำนวนไม่น้อยกว่า 5 คน แต่ไม่มากกว่า 20 คนและ
กรรมการไม่น้อยกว่ากึ่งหนึ่งของจำนวนกรรมการทั้งหมดนั้นต้องมีถิ่นที่อยู่ในราชอาณาจักร
และกรรมการของบริษัทจะต้องเป็นผู้มีคุณสมบัติตามที่กฎหมายกำหนด

(2) การสรรหากรรมการและผู้บริหาร

ให้ที่ประชุมผู้ถือหุ้นเลือกตั้งกรรมการตามหลักเกณฑ์ และวิธีการดังต่อไปนี้

1. ผู้ถือหุ้นคนหนึ่งมีคะแนนเสียงเท่ากับจำนวนหุ้นที่ตนถือ

2. ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม (1) เลือกตั้งบุคคลคนเดียว

 หรือหลายคนเป็นกรรมการก็ได้ แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

3. บุคคลซึ่งได้รับคะแนนเสียงสูงสุด ตามลำดับ
ลงมาเป็นผู้ได้รับเลือกตั้งเป็นกรรมการเท่าจำนวนกรรมการที่จะพึงมี หรือจะพึงเลือกตั้งในครั้งนั้น
ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมี
หรือจะพึงเลือกตั้งในครั้งนั้น ให้ผู้เป็นประธานเป็นผู้ออกเสียงชี้ขาด

การประชุมผู้ถือหุ้นสามัญประจำปีทุกครั้ง ให้กรรมการออกจากตำแหน่ง 1 ใน 3 เป็นอัตรา
ถ้าจำนวนกรรมการที่แบ่งออกให้ตรงเป็น 3 ส่วนไม่ได้ก็ให้ออกโดยจำนวนที่ใกล้ที่สุดกับส่วน 1 ใน 3
กรรมการที่จะต้องออกจากตำแหน่งในปีแรก และปีที่ 2 ภายหลังจดทะเบียนบริษัทนั้น
ให้ใช้วีธีจับสลากกันว่าผู้ใดจะออก ส่วนปีหลัง ๆ ต่อไปให้กรรมการคนที่อยู่ในตำแหน่งนานที่สุดนั้น
เป็นผู้ออกจากตำแหน่งกรรมการที่ออกตามวาระนั้น อาจถูกเลือกเข้ามาดำรงตำแหน่งใหม่ก็ได้

นอกจากการพ้นตำแหน่งตามวาระแล้ว กรรมการพ้นจากตำแหน่งเมื่อ

1. ตาย

2. ลาออก

3. ขาดคุณสมบัติ หรือมีลักษณะต้องห้ามตามกฎหมายว่าด้วยบริษัทมหาชนจำกัด

4. ที่ประชุมผู้ถือหุ้นลงมติให้ออกด้วยคะแนนเสียงไม่น้อยกว่า 3 ใน 4 ของจำนวนผู้

ถือหุ้นซึ่งมาประชุมและมีสิทธิออกเสียง และมีหุ้นนับรวมกันได้ไม่น้อยกว่ากึ่งหนึ่ง

ของจำนวนหุ้นที่ถือโดยผู้ถือหุ้นที่มาประชุมและมีสิทธิออกเสียง

5. ศาลมีคำสั่งให้ออก

กรรมการคนใดจะลาออกจากตำแหน่งให้ยื่นใบลาออกต่อบริษัท
การลาออกมีผลนับแต่วันที่ใบลาออกไปถึงบริษัท

บริษัทมีพนักงานทั้งสิ้น ณ 31 ธันวาคม 2543 และ 2542 ดังนี้

2543 2542

ผู้บริหาร 141 คน 141 คน

พนักงาน 1,980 คน 1,826 คน

2,121 คน 1,967 คน

บริษัทแบ่งสายการทำงานออกเป็น 5 ด้าน

1. ด้านพัฒนาแบรนด์ มาร์เก็ตติ้ง (Brand Marketing)

2. ด้านเทคโนโลยีการผลิต (Production Technology)

3. ด้านการตลาดขายส่ง (Wholesale Marketing)

4. ด้านการเงิน (Corporate Finance)

5. ด้านทรัพยากรมนุษย์ (Human Resources)

ซึ่งสามารถแสดงเป็นแผนภูมิโครงสร้างได้ดังนี้

บริษัท แพรนด้า จิวเวลรี่ จำกัด (มหาชน)

คณะกรรมการบริษัท

ประธานกรรมการ

คณะกรรมการบริหาร

ประธานกรรมการบริหาร

รองประธาน รองประธาน รองประธาน รองประธาน รองประธาน

กรรมการบริหาร กรรมการบริหาร กรรมการบริหาร กรรมการบริหาร กรรมการบริหาร

ด้านพัฒนาแบรนด์ ด้านเทคโนโลยี ด้านการตลาด ด้านการเงิน ด้านทรัพยากร

มาร์เก็ตติ้ง การผลิต ขายส่ง มนุษย์

อำนาจหน้าที่กรรมการบริษัท

1. กรรมการต้องปฏิบัติหน้าที่ให้เป็นไปตามกฎหมายวัตถุประสงค์
และข้อบังคับของบริษัทตลอดจนมติที่ประชุมผู้ถือหุ้นด้วยความซื่อสัตย์ สุจริต
และระมัดระวังรักษาผลประโยชน์ของบริษัท

2. กรรมการมีหน้าที่กำหนดนโยบายและทิศทางการดำเนินงานของบริษัท (Direct)
และกำกับควบคุมดูแล (Monitoring and Supervision)
ให้ฝ่ายจัดการดำเนินการให้เป็นตามนโยบายที่กำหนดไว้อย่างมีประสิทธิภาพและประสิทธิผล
เพื่อเพิ่มมูลค่าทางเศรษฐกิจสูงสุดให้แก่กิจการและความมั่งคั่งสูงสุดให้แก่ผู้ถือหุ้น (Maximize
Economic Value and Shareholders’ Wealth)

3. กรรมการต้องมีความรับผิดชอบต่อผู้ถือหุ้นโดยสม่ำเสมอ(Accountability to
Shareholders) ดำเนินงานโดยรักษาผลประโยชน์ของผู้ถือหุ้น
มีการเปิดเผยข้อมูลต่อผู้ลงทุนอย่างถูกต้อง ครบถ้วน มีมาตรฐานและโปร่งใส

อำนาจหน้าที่กรรมการบริหาร

มีอำนาจหน้าที่ในการบริหารงานของบริษัทให้เป็นไปตามนโยบาย
และทิศทางการดำเนินงานของบริษัท ให้เป็นไปอย่างมีประสิทธิภาพ
และประสิทธิผลเพื่อผลประโยชน์สูงสุดแก่บริษัท และผู้ถือหุ้น

(3) ค่าตอบแทนผู้บริหาร

(3.1) ค่าตอบแทนที่เป็นตัวเงิน

2543

ค่าตอบแทนรวม

จำนวนราย (ล้านบาท)

1. กรรมการ 2 1.38

2. ผู้บริหาร 15 23.77

(3.2) ค่าตอบแทนอื่น

ผู้บริหารที่ทำงานให้กับบริษัท จะได้รับเงินเดือนและโบนัสเป็นผลตอบแทนเท่านั้น

จะไม่มีผลประโยชน์ หรือ รายได้อื่น ๆ อีก